- Hindi News
- National
- पुलिस के हाथ 4 दिन बाद भी खाली, दुकानदारों ने बाजार किया बंद, महिलाओं ने घेरी पुलिस की गाड़ी
पुलिस के हाथ 4 दिन बाद भी खाली, दुकानदारों ने बाजार किया बंद, महिलाओं ने घेरी पुलिस की गाड़ी
करीब4 दिन पहले मेन बाजार में लुधियाना इलेक्ट्रॉनिक के संचालक विनोद असीजा उर्फ बिट्टू पर हुए जानलेवा हमले के मामले में पुलिस के हाथ अब तक खाली है। ऐसे में सोमवार को एक बार फिर भड़के दुकानदारों ने पुलिस की ढीली कार्रवाई के खिलाफ बाजार बंद कर अपना रोष जाहिर किया। विरोध प्रदर्शन करने वालों में महिलाओं की तादाद भी काफी थी। मौके पर दुकानदारों को शांत करवाने पहुंचे पुलिस कर्मियों को भी रोषित महिलाओं के गुस्से का सामना करना पड़ा। महिलाओं ने पुलिस की गाड़ी का ही घेराव करते हुए नारेबाजी की। क्षेत्रवासियों ने नारेबाजी करते हुए कहा कि वारदात को अंजाम दिए 4 दिन हो गए है, आरोपियों के बारे में पुलिस को सब कुछ बताया जा चुका है, फिर भी कानून के लंबे हाथों का दावा करने वाली पुलिस के हाथ खाली के खाली है।
मामले को लेकर एसएचओ ललित कुमार को रोषित दुकानदारों ने खरी-खरी सुनाई। लोगों ने कहा कि पुलिस आती है, आश्वासन देकर चली जाती है। दुकानदार ने एक दो ऐसे आरोपियों के नाम भी बताए हैं, जो हमला करवाने में शामिल हैं। लेकिन पुलिस फिर भी उन्हें गिरफ्तार करने से बच रही है। बरवाला में दूसरी बार बाजार बंद होने की सूचना मिलते ही थाना प्रभारी ललित कुमार मौके पर पहुंचे प्रदर्शनकारियों को शांत करवाया।
थाना प्रभारी ने क्षेत्रवासियों से आरोपितों को गिरफ्तार करने के लिए 2 दिन का समय मांगा। दुकानदारों ने थाना प्रभारी को चेताया कि पिछले चार दिन से वे यही बात ही दोहरा रहे हैं। थाना प्रभारी ललित कुमार ने कहा कि घायल विनोद जो भी बयान देंगे उसी आधार पर कार्रवाई अमल में लाकर आरोपितों को 7 मार्च शाम तक काबू कर लिया जाएगा। थाना प्रभारी के आश्वासन के बाद दुकानदार शांत हुए। वहीं दुकानदारों ने चेतावनी दी है कि यदि आरोपितों को तय सीमा में काबू नहीं किया गया तो पूर शहर के लोग अपनी दुकानें बाद कर रोष प्रकट करेंगे। 2 मार्च को जब विनोद अपनी दुकान पर काम कर रहा था, तो देर शाम को कुछ युवकों ने उस पर चाकू आदि से हमला बोल दिया था।
थाना प्रभारी ललित से बातचीत करते मेन बाजार के दुकानदार। उनके समझाने के बाद वे लौट गए।
बरवाला | चोरीकी ज्यादातर वारदातों में अक्सर आभूषण और नकदी ही चोरी किए जाने के मामले सामने आते है। लेकिन गांव पनिहारी में चोरों ने एक वारदात को अंजाम देते हुए नकदी आभूषणों पर तो हाथ साफ किया ही, साथ ही चोर घर में रखे फ्रीज, कूलर वॉशिंग मशीन को भी ले उड़े। मकान मालकिन सुमन देवी ने पुलिस को शिकायत दी है। शिकायत में सुमन ने बताया कि वो नारनौंद एरिया स्थित माढा गांव में अपने मायके गई हुई थी। इस बीच उसे सूचना मिली कि घर में लगे ताले टूटे पड़े है। ऐसे में वहां से वह वापिस पनिहारी पहुंची। इस बीच उसने देखा कि सामान उथल-पुथल हालत में है। घर में रखी 30 हजार रुपए की नकदी गायब है, इसके अलावा चोर घर में रखे सोने के आभूषण भी ले उड़े। चोरों ने मकान से फ्रिज,कूलर, वॉशिंग मशीन भी चुरा लिया। यह है कि इतने भारी सामान को चोरों ने उड़ाया, लेकिन किसी को पता भी नहीं चला।
इलेक्ट्रॉनिक्स दुकान संचालक पर हमले का मामला
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva